ካብ 2008 ዓ.ም ኣትሒዙ ዩኒቨርሲቲ ዓዲ ግራት ምስቶም ዝምልከቶም ኣካላት ኮይኑ ነቲ ለበዳ ጠጠው ኣብ ምባል እንታይ ሰሪሑ?ሓላፊ ትካል በለስ ዓዲግራት የማነ ካሕሳይ (ሓጋዚ ፕሮፌሰር)፡ "ወላ እኳ እቲ ሓሰኻ ካብቲ ክንዓግቶ ዝበልናሉ ከባቢ ሓሊፉ እንተኣተወ: ካብ ቁፅፅር ንላዕሊ ግን ኣይኮነን። ከምቲ ኣመፃፅእኡ ዛጊድ ኣብ ኤርትራ ምበፀሐ ነይሩ" ይብሉ። "ኣብ ውሽጢ ሓደ ዓመት ተኽሊ በለስ ክጠፍእ ነይርዎ። ኮይኑ ግና ምስ ሕብረተሰብ ብዘካየድናዮ ዝተዋደደ ስራሕ: ሓደጋ ኣውሪዱ ክንብል ኣይንኽእልን። ስለዚ ገምጋምና: ካብ ቁፅፅርና ወፃኢ ኣይኮነን ዝብል እዩ" እንትብሉ ድማ ተረጊፆም ይዛረቡ። እቲ ምርምር ምስ ተጀመረ፡ ነቲ ሓሰኻ ዘጥፍእ መድሓኒት ተረኺቡ ተባሂሉ ተዘሪቡ ነይሩ። ዛጊድ ኣብ ረብሓ ዝወዓለ መድሓኒት ግን የለን። እዚ ትካል በለስ ነቲ ሓሰኻ ንምክልኻል ኢሉ እውን ንምጥፋእ ዘኽእል እንታይ ዘፍረዮ ውፅኢት ምርምር ደኣ'ሎ?
